Document ID: /roh_data/filtered/fineweb-2-filterrobots_roh.jsonl.gz/37426

En il chantun dad Uri n’è la Partida populara svizra suenter sis onns betg pli represchentada en la regenza. La Partida socialdemocratica però ha defendì ses sez en il segund scrutini.
La PLD ha gudagnà in ulteriur sez ed ha uss trais sez en il cussegl guvernativ da l’Uri. Era trais sezs en il gremi da set ha la PCD. Quai ha communitgà la chanzlia statala.
Regenza uranaisa è puspè cumpletta
Nov en il cussegl guvernativ da l’Uri en vegnids elegids en il segund scrutini Urs Janett (PLD) cun 7’248 vuschs e Dimitri Moretti (PS) cun 4’994 vuschs. L’elecziun en il cussegl ha manchentà Petra Simmen (PPS) cun 4’593 vuschs, pertge che vacants eran be anc dus mandats. La participaziun a l’elecziun ha muntà a 40,9%.
En l’emprim scrutini dals 28 da favrer eran ils trais commembers da la regenza vertents da la PCD Beat Jörg, Urban Camenzind e Heidi Z’graggen sco er la vertenta cussegliera Barbara Bär da la PLD vegnids confermads en lur uffizi. Elegì da nov era plinavant il liberal Roger Nager.
RR novitads 14:00